SET ปิดเช้าบวก 5 จุด รับแรงหนุนทำ “window dressing” ก่อนปิดงวดบัญชี Q1/65
SET ปิดเช้าบวก 5 จุด รับแรงหนุนการทำ "window dressing" ก่อนปิดงวดบัญชี Q1/65 แนวโน้มช่วงบ่ายคาดแกว่งไซด์เวย์ต่อเนื่องรอติดตามตัวเลขเศรษฐกิจ ให้แนวต้าน 1,690 จุด แนวรับ 1,670 จุด
SET ปิดเช้าบวก 5 จุด รับแรงหนุนการทำ "window dressing" ก่อนปิดงวดบัญชี Q1/65 แนวโน้มช่วงบ่ายคาดแกว่งไซด์เวย์ต่อเนื่องรอติดตามตัวเลขเศรษฐกิจ ให้แนวต้าน 1,690 จุด แนวรับ 1,670 จุด
28 มี.ค. 2565

นายศราวุธ เตโชชวลิต ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) กล่าวว่า ตลาดหุ้นไทยในช่วงเช้าแกว่งกรอบแคบในแดนบวก และวอลุ่มเทรดยค่อนข้างเบาบาง คาดว่าจะมีปัจจัยหนุนจากการทำ window dressing ในหุ้นที่มีผลประกอบการดีก่อนปิดงวดไตรมาส 1/2565 ทำให้ดัชนียืนในแดนบวกได้ ขณะที่ตลาดหุ้นอื่นในภูมิภาคเอเชียเคลื่อนไหวผันผวน เนื่องจากกังวลสถานการณ์การล็อกดาวน์ของจีนยังคงเป็นความเสี่ยงต่อภาพรวมของเศรษฐกิจโลกให้ชะลอตัวลงได้
สำหรับแนวโน้มตลาดหุ้นไทยในช่วงบ่ายคาดว่ายังแกว่งตัวไซด์เวย์ในกรอบแคบ ซึ่งตลาดยังคงรอติดตามปัจจัยด้านเศรษฐกิจที่สำคัญทั้งในและต่างประเทศที่จะออกมาในสัปดาห์นี้
ทั้งนี้ให้แนวต้าน 1,690 จุด แนวรับ 1,670 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
TOP มูลค่าการซื้อขาย 1,454.20 ล้านบาท ปิดที่ 54.75 บาท เพิ่มขึ้น 1.50 บาท
TH มูลค่าการซื้อขาย 1,208.48 ล้านบาท ปิดที่   4.94 บาท เพิ่มขึ้น 0.64 บาท
KBANK มูลค่าการซื้อขาย 876.23 ล้านบาท ปิดที่ 157.50 บาท ลดลง 1.00 บาท
AOT มูลค่าการซื้อขาย 822.37 ล้านบาท ปิดที่ 65.50 บาท เพิ่มขึ้น 0.50 บาท
PTTGC มูลค่าการซื้อขาย 714.54 ล้านบาท ปิดที่ 64.75 บาท เพิ่มขึ้น 0.50 บาท